**Telki község**

**Polgármestere**

**Sportcsarnok létesítésével kapcsolatos kérdésekről**

Az előterjesztés mellékletei: ---

Az előterjesztést tárgyalja: képviselő-testület

Az előterjesztés elfogadása: egyszerű többségű szavazat

Telki község Önkormányzat képviselő-testülete 2017.július 12-i ülésén **90/2017. (VII. 12.)** **Öh.** számú határozatával döntött arról, hogy a Telki 731/18,731/19,731/20 hrsz-ú ingatlanok összevonásával kialakuló (731/22 hrsz-ú) ingatlanon a Magyar Labdarugó Szövetség közreműködésével a látványcsapatsport támogatásról szóló jogszabályokban, valamint a társasági adóról és osztalékadóról szóló 1996. évi LXXXXI. törvényben foglaltak alapján egy HUPRO technológiával készült fedett 44x24 méteres csarnok és az ahhoz kapcsolódó 114 alapterületű öltöző megvalósítását támogatja.

A tervezett beruházás megvalósításának teljes költsége: 181.428.572.- Ft. A beruházás megvalósításához szükséges önkormányzati önrészt (30 % ) 42.857.143.- Ft+Áfa összeget az önkormányzat 2017.évi költségvetésében a tartalékkeret terhére biztosítja, míg a beruházás 70 %-át a látványcsapatsport támogatásról szóló jogszabályok alapján a társasági adóról és osztalékadóról szóló 1996. évi LXXXXI. törvényben foglaltak értelmében a Magyar Labdarugó Szövetség biztosítja.

A sportcsarnok építési beruházás kivitelezési munkái 2018. január 15-én kezdődtek meg.

Az előkészítési és alapozási munkákat követően április elején a helyükre kerültek a csarnok szerkezeti elemei. A lakosság részéről a beruházással kapcsolatban több észrevétel és bejelentés érkezett, melynek tárgya a csarnok műszaki és elhelyezésével kapcsolatos észrevételek.

A képviselő-testület a lakossági bejelentések, észrevételek figyelembe vételével **44/2018. (IV.13.) Öh**. számú határozatával kezdeményezte az építkezés felfüggesztését az esetleges módosítási lehetőségek megvizsgálásáig.

A beruházó MLSZ és a kivitelező a munkálatokat 30 napra felfüggesztette. A testület 47/2018. (IV. 16.) Öh. számú határozata alapján a sportcsarnok megvalósításának kérdésével kapcsolatos problémák megoldására jogi és műszaki szakértőket vont be. A szakértők által elkészített anyagok, az abban szereplő információk, megállapítások és döntési alternatívák alapján a képviselő-testület 2018. május 16-i ülésén döntött arról, hogy mely megvalósítási lehetőségeket zár ki műszaki, jogi, illetve pénzügyi okok miatt.

2018.május 23-án megtartott tájékoztató és lakossági fórumon a képviselő-testület tájékoztatta a megjelenteket, hogy a műszaki, jogi és pénzügyi lehetőségek keretein belül milyen döntési alternatívák közül kell a képviselő-testületnek döntenie, illetve, hogy a rendelkezési pénzügyi lehetőségeket is figyelembe véve milyen megoldásokat kellett kizárnia.

A képviselő-testület a fenti körülmények figyelembe vételével a sportcsarnok jelenlegi helyszínen történő, humanizált megvalósítását tartja megvalósíthatónak az alábbiak szerint.

Az átalakítás irányai:

- a fejépület teljes áttervezése, hagyományos megjelenésű, megnövelt alapterületű épületté;

- az épület végfalainak, bütüinek megnyitása, építészeti átalakítása;

- mászófal kialakítása;

- a csarnok külső festése;

- tereprendezés, és

- intenzív, több rétegű növényesítés, fasorok telepítése, parkosítás.

A kivitelező 30 napra vállalta az építkezés felfüggesztését jogi következmények nélkül. Amennyiben a felfüggesztés ideje a 30 napot meghaladja, úgy a kivitelező jogosulttá válik a leállás miatti kárának megtérítésére.

Tekintettel arra, hogy a képviselő-testület az egyes alternatívák kizárásával már körvonalazta a további mozgástér irányát az építkezés felfüggesztésével kapcsolatos pénzügyi és jogi következmények megelőzése érdekben szükséges a módosítással nem érintett projekt elemek esetében a kivitelezés tovább folytatása. Azon munkálatokkal párhuzamosan, melyek a módosításokat nem érintik, sor kerülhet a módosítások megvalósításához szükséges intézkedések elkészítésére. (fejépület áttervezése, engedélyeztetése, épület végfalainak, bütük megnyitásának megtervezése, csarnok külső festés előkészítése).

Kezdeményezzük, ezért a felfüggesztés megszüntetését és az átalakítási munkákkal nem érintett beruházási elemek esetében a munkálatok tovább folytatását.

Telki, 2018. május 25.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2018. (V. ) Öh. számú**

**Sportcsarnok létesítésével kapcsolatos kérdésekről**

Telki község Önkormányzat képviselő-testülete úgy határozott, hogy a Telki 731/22 hrsz-ú ingatlanon a Magyar Labdarugó Szövetség beruházásában a Telki község Önkormányzata és a Magyar Labdarugó Szövetség, mint építtetők kérelmére megvalósuló sportcsarnok épület kivitelezési munkák felfüggesztésének megszüntetését kezdeményezi.

A képviselő-testület az eredeti engedélyes tervekhez képest az alábbi módosítási javaslatok megvalósítását kezdeményezi:

- a fejépület teljes áttervezése, hagyományos megjelenésű, megnövelt alapterületű épületté;

- az épület végfalainak, bütüinek megnyitása, építészeti átalakítása;

- mászófal kialakítása;

- a csarnok külső festése;

- tereprendezés, és

- intenzív, több rétegű növényesítés, fasorok telepítése, parkosítás.

A képviselő-testület a kivitelezés folytatását engedélyezi azon munkák esetében, melyek az **eredeti építési engedély alapján végezhető**k és nem járnak sem építési engedély módosítással, sem építéshatósági **bejelentési kötelezettséggel**.

Így végezhető, a teljesség igénye nélkül:

* tornacsarnok héjszerkezet T1 rétegrend szerinti munkái, amennyiben az állékonyságot ez nem befolyásolja, illetve a végfali merevítés ezekhez még nem szükséges;
* villamos és épületgépész munkák az előzőkhöz kapcsolódóan.

Nem végezhető a munka a bütüs csatlakozó falakon és az öltöző épületrészen azok koncepcionális megrendelői elfogadásáig, mely előreláthatólag 30 napon belül megtörténik.

A módosítások megvalósításához szükséges többletforrást a 2018.évi költségvetés tartalékkeret terhére biztosítja.

Felhatalmazza a polgármestert a módosítások megvalósításához szükséges intézkedések megtételére.

Felelős: Polgármester

Határidő: azonnal